31989R0213
L 025/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 213/89 НА КОМИСИЯТА
от 27 януари 1989 година
за изменение на Регламент (ЕИО) № 2288/83 относно определяне на списък на биологични или химични вещества съгласно член 60, параграф 1, буква б) от Регламент (ЕИО) № 918/83 на Съвета относно установяване на режима на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 918/83 на Съвета от 28 март 1983 г. относно установяване на режима на Общността за освобождаване от митни сборове (1), изменен с Регламент (ЕИО) № 4235/88 (2), и по-специално член 143, параграф 1 от него,
като има предвид, че Регламент (ЕИО) № 2288/83 на Комисията (3), последно изменен с Регламент (ЕИО) № 3692/87 (4), определя списъка на биологични или химични вещества, предвидени в член 60, параграф 1, буква б) от Регламент (ЕИО) № 918/83; като има предвид, че според допълнителната информация, получена от държавите-членки, трябва отново да се измени регламентът по такъв начин, че в списъка да се включи вещество, невключено в него преди това, за което на този етап няма еквивалентно производство на митническата територия на Общността;
като има предвид, че е необходимо да се предвиди ретроспективно прилагане на тези разпоредби, така че да се покрият вносове на това вещество от 1 септември 1988 г.;
като има предвид, че мерките, предвидени в настоящия регламент, са в съответствие със становището на Комитета по споразуменията за освобождаване от митни сборове,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 2288/83 се допълва с включването на вещество, наречено „оркоацид сулфорходамин G“ (код по КН 3204).
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 септември 1988 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 януари 1989 година.